คลังแจงให้ธปท.ดูแลบาทแข็งค่า
"กิตติรัตน์" ยืนยัน ธปท.ดูแลค่าเงินบาทให้แข็งค่าระดับเดียวกับภูมิภาค ส่วนภาครัฐและเอกชนต้องเร่งลงทุนชิงความได้เปรียบ
24 ม.ค. 2556

"กิตติรัตน์" ยืนยัน ธปท.ดูแลค่าเงินบาทให้แข็งค่าระดับเดียวกับภูมิภาค ส่วนภาครัฐและเอกชนต้องเร่งลงทุนชิงความได้เปรียบ
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า ค่าเงินบาทที่แข็งค่าขึ้น เป็นความท้ายการบริหารด้านเสถียรภาพทางเศรษฐกิจ  ประเทศไทยต้องใช้โอกาสนี้ ทั้งรัฐบาลและเอกชนควรเร่งลงทุน โดยการนำเข้าสินค้าทุน เครื่องจักร เทคโนโลยี เข้ามาเพิ่มศักยภาพในการผลิต
สำหรับการดูค่าเงินบาทในระยะสั้น ทางธนาคารแห่งประเทศไทย (ธปท.) ดูแลค่าเงินบาทให้มีเสถียรภาพโดยการแทรกแซงค่าเงิน และรัฐบาลจะไม่เข้าไปยุ่งเกี่ยว ซึ่งขณะนี้พบว่าค่าเงินบาทที่แข็งค่ายังอยู่ในระดับเดียวกับภูมิภาค
นายกิตติรัตน์ กล่าวว่า การแข็งค่าของค่าเงินบาทมีทั้งข้อดีและข้อเสีย ข้อดีคือ การนำเข้าสินค้ามีต้นทุนที่ถูกลง และประเทศไทยก็มีการนำเข้าสินค้าอยู่เป็นจำนวนมาก โดยเฉพาการนำเข้าพลังงานที่จะได้รับประโยชน์มาก